Tilaisuus on maksuton ja sinne on vapaa pääsy
Keskustelusarja, joka kehittää Seinäjoen keskustelukulttuuria ja lisää tietoa omasta kotikaupungista.
Kaupunkikeskusteluja – Tehdään tilaa erilaisille mielipiteille ja ajatuksille! Kaupunkikeskusteluja-sarjan tilaisuuksissa tutustumme omaan kotikaupunkiimme. Keskustelun aiheina ja teemoina ovat muuttuvat kaupunkiympäristöt mm. aseman seutu, kaupanpaikat, jokiranta jne. Tavoitteena on kehittää Seinäjoen keskustelukulttuuria sekä tuoda esiin ja ymmärtää erilaisia näkemyksiä - kanssakaupunkilaisten kesken. Päivämäärät ja teemat Sarja toistuu samanmuotoisena viitenä keskiviikkona - teemat vaihtelevat. Tilaisuuksissa on historiakatsaus aiheeseen, teemaan sopiva pienoisesitys, yleisökeskustelu ja loppuyhteenveto. Jokaista yleisökeskustelua ohjaa eri henkilö. Lisäksi FeminaTeatteri valmistaa keskustelutilaisuuksiin viisi erilaista pienoisnäytelmää, joissa käsitellään feminamaiseen tapaan Seinäjokea, seinäjokelaisia ja seinäjokisuutta. Näytelmät valmistuvat erään tunnetun paikallisen tanssiorkesterin tunnetuksi tekemän kappaleen innoittamana nimellä: Seinäjoki, Helmi Pohjanmaan! Näytelmien valmistumista tulee Alfred Kordelinin säätiön Seinäjoen kaupunkirahasto. 17.9. klo 18–20 Asemanseutu Saamme nauttia mininäytelmästä, joka virittää meidät keskusteluun asemanseudusta. Keskustelua ohjaa ratajätkistä väitellyt, Werstaan museonjohtaja Kalle Kallio Tampereelta. 12.11. klo 18–20 Kauppapaikat FeminaTeatteri virittää meidät keskusteluun kaupan murroksesta sekä keskustan ja torin uusista merkityksistä. Jututtamista ohjaa Etelä-Pohjanmaan korkeakouluyhdistyksen liiketoiminnan kehittämispäällikkö Matti Ehder-Gahm. 21.1. klo 18–20 Jokiranta Tammikuussa on vuorossa sarjan kolmas tilaisuus. FeminaTeatterin esitys virittää meidät keskusteluun Seinäjoen jokivarresta ja elinikäisestä oppimisesta. Jututtamista ohjaa Etelä-Pohjanmaan korkeakouluyhdistyksen erikoissuunnittelija Nina Harjunpää. Historiaan katsotaan pienen hetken verran. Jokirannan menneisiin ja nykyisiin tunnelmiin meitä johdattelee museotoimenjohtaja Susanna Tyrväinen Seinäjoen museoilta. 18.3. klo 18–20 Kyrkösjärven alue Toiseksi viimeisen keskustelukerran aloittaa jo tutuksi tulleeseen tapaan FeminaTeatterin mininäytelmä. Tällä kertaa esitys virittää meidät keskusteluun Seinäjoen Kyrkösjärven alueesta eli Kyrkkäristä, kuten seinäjokiset aluetta hellittelynimellä kutsuvat. Keskustelun jututtamista ohjaa Ilkka-Pohjalaisen toimittaja Annukka Latvala. Seinäjoen museoiden vs. museotoimenjohtaja Riku Hämäläinen kertoo historiakatsauksessaan alueen muuttumisesta pienestä suojärvestä kaikkien kaupunkilaisten tuntemaksi virkistysalueeksi. Paikallislehti Eparin risut ja ruusut- palstalla kuvailtiin keskustelusarjan tunnelmaa seuraavasti: ”On rikastuttavaa kuulla, mitä muut ajattelevat”. 13.5. klo 18–20 Törnävä Lisätietoa tulossa myöhemmin. Lisätiedot Paikka: Valtuustosali, Seinäjoen kaupungintalo (Kirkkokatu 6, 60100 Seinäjoki) Järjestäjät: Seinäjoen kansalaisopisto, kulttuuripalvelut ja museopalvelut. Kaupunkikeskusteluja on maksuton ja tilaisuuksiin on vapaa pääsy. Tervetuloa! Lisätietoa tapahtumasta nettisivuiltamme.
Seinäjoen kansalaisopisto, kulttuuripalvelut ja museopalvelut
Kaupunkikeskusteluja – Tehdään tilaa erilaisille mielipiteille ja ajatuksille!
Kopio EP-tapahtumakalenteri kuvapohja (4).png
Juhlistamme kirjaston päivää Kaisa Viitalan kirjailijavierailulla. Kaisa Viitala (kirjoittanut myös nimellä Kaisa Ikola) on suosittu, juuri Klaanin tulevaisuus -kirjan julkaissut erittäin tuottelias kirjailija. Tilaisuuteen on vapaa pääsy, tervetuloa viihtymään! Tarjoiluakin on.
{"fi":"Ei ilmoittautumista","sv":"","en":""}
Järvi-Pohjanmaan kansalaisopiston taiteen perusopetuksen Alajärven osaston kevätnäyttely
Kuvataidekoulun eri-ikäisten opiskelijoiden työt esillä. Ryhmien ryhmien opettajat Kaisa Hautakoski ja Ulla Hautamäki.
KUVATAIDEKOULU EERON ALAJÄRVEN OPETUSRYHMIEN KEVÄTNÄYTTELY
Järvi-Pohjanmaan kansalaisopiston taiteen perusopetuksen Vimpelin osaston kevätnäyttely
Kuvataidekoulun eri-ikäisten opiskelijoiden työt esillä. Ryhmien ryhmien opettajat Kaisa Hautakoski ja Lea Kinnunen.
KUVATAIDEKOULU EERON VIMPELIN OPETUSRYHMIEN KEVÄTNÄYTTELY
29,00/aikuiset, 14,50/alle 12-vuotiaat/Alle 3-v ilmaiseksi
Tervetuloa maistuvalle pääsiäislounaalle Äärellä Kalevan Navettaan!
Runsas pääsiäislounas tarjoillaan Äärellä la 4.4.2026 klo 11-14! 🌿 Tervetuloa nauttimaan pääsiäisen mauista ja kiireettömästä tunnelmasta Äärellä-ravintolaan, Kalevan Navettaan! PÄÄSIÄISMENU: Vihreää salaattia ja talon salaatinkastiketta (M,G) Marinoitua punakaali-fetasalaattia (L,G) Marinoituja juurikkaita ja cheddarjuustoa (L,G) Kylmäsavustettua haukea ja inkiväärillä maustettua tilli-jogurttia (L,G) Savustettua possua, viskisiirappia ja omenaa (M,G) Mausteista lammaspataa (L,G) Lohta ja kermaista rapukastiketta (L,G) Kermaisia rosmariiniperunoita (L,G) Timjamihunajalla maustettuja juureksia (L,G) Appelsiinirahkaa (L,G) Mämmi-vaniljamoussea (G) Kahvia ja teetä Pääsiäislounaan hinta on 29,00 €, alle 12-vuotiaat 14,50 €, alle 3-vuotiaat syövät ilmaiseksi. Pöytävaraus onnistuu Online-kalenterista 1-8 hengelle: www.aarella.fi/yhteystiedot/#poytavaraus Isommat seurueet voivat varata paikkansa sähköpostitse ravintola@aarella.fi tai puhelimitse 050 350 5312
Kurikan Pelimannien juhlakonsertti, jossa mukaan myös Kurikan kansalaisopiston mandoliinipiiri
Kurikan Pelimannit 25-vuotisjuhlakonsertti, jossa kuullaan sävelmiä ja historiaa vuosien varrelta. Konsertissa mukana Kurikan kansalaisopiston mandoliinipiiri Juha Runsalan johdolla. Väliajalla kahvitus. Myös muutama kunniamerkki jaetaan. Mukana matkassa Pop Pankki Aalto sekä Kurikan kulttuuritoimi.
{"fi":"Ennakkoilmoittautuminen: pohjanmaa@vapaa-ajattelijat.fi tai tekstiviestillä puh. 044 3838 303. Mikäli ennakkoilmoittautuneita ei ole tarpeeksi 1.1. mennessä, kurssi perutaan.","sv":"","en":""}
Rentoutumisharjoituksia kehon kautta, katsomusneutraalisti.
Stressaako? Onko vaikea nukkua? Tuntuuko oma keho vieraalta? Haluatko oppia keinoja rentoutumiseen kesken työpäivän, nukahtamisen helpottamiseen tai ihan vain olon parantamiseen? Pohjanmaan vapaa-ajattelijat järjestää yhdessä Uskontojen uhrien tuki ry:n kanssa osallistujille maksuttoman rentoutusryhmän. Ryhmä perustuu tieteelliseen maailmankuvaan ja siihen ovat tervetulleita kaikki, jotka hyväksyvät sen säännöt: Turvallisen tilan periaatteita noudatetaan, ryhmän aikana ei harjoiteta uskontoa, eikä ketään syrjitä. Ryhmä on sateenkaariystävällinen. Ryhmä kokoontuu 7.1. alkaen joka keskiviikko Joupin koulun liikuntasalissa klo 19-20 (ei talvilomaviikolla!). Koululta saa käyttöönsä jumppamattoja, mutta voit halutessasi ottaa myös oman maton mukaan. Kannattaa ottaa mukaan myös lisävaatetta, jos harjoitusten aikana tulee vilu. Ryhmän vetäjänä toimii FM Venla Parantaja. Tapaamisten aikana opitaan hengittämään, liikkumaan ja venyttelemään jännitystä kehosta. TL;DR: Mitä: Rentoutusryhmä Missä: Joupin koulun liikuntasalissa Milloin: Keskiviikkoisin klo 19-20. Alkaa 7.1., loppuu 22.4. Huom! Ryhmä ei kokoonnu talvilomaviikolla (25.2.) Tervetuloa mukaan! Esteettömyys: Koulun ovelle vie ramppi. Ulko-ovien avaamiseen saa apua. Oviaukoissa on matalat kynnykset. Etkö löydä perille? Soita 044 3838 303.
Pohjanmaan Vapaa-ajattelijat ry. ja Uskontojen uhrien tuki ry.
Joupin koulu, Joupinkatu 6, 60320 Seinäjoki